Laupäevaks jagub Tamme kinnitusel tudengitel lõbusaid üritusi hommikust õhtuni. Nii ei maksaks pärnakail ehmatada, kui nad näevad paljaid noori kolledži  ees saunas või õhtul pubibussiga mööda kõrtse tiirutamas. Pubibuss stardib laupäeval kell 18.50 kolledži eest ja läbib oma teel trahteri Postipoiss, pubi Väike Klaus, Hahni pubi ja lõpetab kell 21 Pärnu kuursaalis, kus toimub õhtune ametlik pidu koos ansambliga Hellad Velled.